《蕙花》
宋代·董嗣杲

翠叶层敷楚茝苗，谁将绮石养清标。
幽姿晴待光风转，薰草寒清艳雪消。
一榦数蕤香不足，重栽百亩魄难招。
零陵虽是名堪托，无事因花忆晋朝。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。